Ginger Baker
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Ginger Baker var en britisk trommeslager innen rhythm and blues, rock og jazz. Han har hatt stor innflytelse på yngre rocketrommeslagere.
Band og grupper Baker spilte rhythm and blues med Alexis Korners Blues Incorporated og Graham Bond Organisation før han ble med i rocketrioen Cream (1966–1968) og supergruppa Blind Faith (1969).Baker ledet i 1970–1971 Ginger Baker's Airforce, som ga ut to album. Fra 1974 til 1976 spilte han med Baker-Gurvitz Army som ga ut tre album. Siden 1980-årene har han opptrådt i ulike sammenhenger innen rock og jazz, og han er også sterkt påvirket av afrikansk musikk. Sammen med Fela Anikulapo Kuti ga han ut 1971-albumet Live! Fela Ransome-Kuti and The Africa ’70 with Ginger Baker. Album under eget navn Av album under eget navn kan nevnes solodebuten Stratavarious (1972), Horses & Trees (1986), Going Back Home (1994, sammen med Bill Frisell og Charlie Haden) og Coward of the County (1999).Baker har ellers gitt ut albumet Around The Next Dream (1994) under navnet BBM, sammen med Gary Moore og Jack Bruce. I 2012 kom det en dokumentar om livet hans, Beware of Mr. Baker. Les mer i Store norske leksikon rhythm and blues rock jazz musikk